Oziq-ovqat mahsulotlarini ishlab chiqarishni kengaytirish uchun shisha idishli mahsulotni ishlab chiqarishni yanada rivojlantirish chora-tadbirlari toʻgʻrisida
(resolution, 2019-06-07)

Ichki va tashqi bozorlarda raqobatbardosh oziq-ovqat mahsulotlari ishlab chiqarishni kengaytirish uchun zarur boʻlgan shisha idish hamda boshqa idish-qadoqlash mahsulotlari ishlab chiqarishni jadal rivojlantirish, shu bilan birga ichki bozorni yanada toʻliqroq taʼminlash va respublikaning eksport salohiyatini mustahkamlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining 2015-yil 25-dekabrdagi “Oʻzbekiston Respublikasining 2016-yilgi Investitsiya dasturi toʻgʻrisida”gi PQ-2458-sonli qarori hamda Vazirlar Mahkamasining 2008-yil 20-noyabrdagi “Shisha idishlar ishlab chiqaruvchi zavod qurilishini yakunlash va uni ishga tushirishga oid qoʻshimcha chora-tadbirlar toʻgʻrisida”gi 251-sonli qaroriga muvofiq, “Asl Oyna” AJ tomonidan yillik quvvati 200 million shartli birlik boʻlgan shisha idishlar ishlab chiqarish boʻyicha investitsiya loyihalari amalga oshirilganligi; “Asl Oyna” AJ aksiyadorlarining umumiy yigʻilishi tomonidan quyidagi qaror qabul qilinganligi; ilovaga muvofiq, umumiy qiymati 178 million AQSH dollari boʻlgan va kamida 1000 ta yangi ish oʻrni yaratishni nazarda tutuvchi qoʻshimcha investitsiya loyihalarini (bundan buyon matnda investitsiya loyihalari deb yuritiladi) amalga oshirilganligi; “Asl Oyna” AJning “Asl Oyna” MCHJga aylantirilgani maʼlumot uchun qabul qilinsin. 2. “Oʻzvinosanoat-xolding” AJ va “Asl Oyna” AJ, Tashqi iqtisodiy faoliyat milliy bankining shisha idishlar ishlab chiqarishni yiliga 200 mln shartli birlikdan 600 mln shartli birlikkacha kengaytirish boʻyicha investitsiya loyihalarini amalga oshirish taklifiga rozilik bildirilsin. Ushbu loyihalar 3-, 4- va 5-shisha eritish pechlarini qurish va ishga tushirish hamda shisha ishlab chiqarish uchun xomashyoni boyitish zavodini barpo etish orqali, zamonaviy texnologik uskunalarni joriy etgan holda amalga oshiriladi. Loyihalarning umumiy qiymati 130 mln AQSH dollari boʻlib, quyidagi moliyalashtirish manbalaridan amalga oshiriladi: Tashqi iqtisodiy faoliyat milliy bankining 30 million AQSH dollarigacha boʻlgan investitsiyalari, bankning investitsiya kompaniyasi orqali “Asl Oyna” MCHJning ustav fondiga kiritiladi. Bu investitsiya kompaniyani “Asl Oyna” MCHJning taʼsischilari tarkibiga kiritadi va keyinchalik uning ulushini belgilangan tartibda jamiyatning boshqa taʼsischilariga sotish imkonini beradi; Oʻzbekiston Respublikasi Tiklanish va taraqqiyot jamgʻarmasi kredit liniyasi mablagʻlari hisobidan belgilangan tartibda 100 million AQSH dollari miqdorida 10 yil muddatga kredit jalb etilishi, shundan 3 yili imtiyozli davr hisoblanib, foiz stavkasi 6 oylik LIBOR + yillik 2 foiz, shu jumladan qayta moliyalashtiruvchi bankning yillik 1 foizlik ustamasi bilan birga boʻlishi koʻzda tutiladi. 3. “Asl Oyna” MCHJga, istisno tariqasida, asosiy vositalarni qayta baholash natijasida hosil boʻlgan summa hisobiga ustav fondini koʻpaytirish orqali qayta baholash oʻtkazishga ruxsat berilsin. 4. Oʻzbekiston Respublikasi Iqtisodiyot vazirligi hamda Oʻzbekiston Respublikasi Investitsiyalar boʻyicha davlat qoʻmitasi ushbu qarorga ilovada koʻrsatilgan investitsiya loyihalarini 2018-yil va keyingi yillarga moʻljallangan Oʻzbekiston Respublikasining Investitsiya dasturiga belgilangan tartibda kiritilishini taʼminlasin. 11. Oʻzbekiston Respublikasi Vazirlar Mahkamasining noruda foydali qazilmalarni oʻz ichiga olgan yer qaʼri uchastkalaridan foydalanish huquqiga litsenziyalar berish komissiyasi “Asl Oyna” MCHJga Navoiy viloyati Tomdi tumanidagi “Jeroy-2” uchastkasida kvars qumlarini geologik oʻrganish hamda Oʻzbekiston Respublikasi Geologiya va mineral resurslar davlat qoʻmitasi “Asl Oyna” MCHJ bilan birgalikda belgilaydigan yer qaʼri uchastkalarida oq marmarni geologik oʻrganish uchun litsenziya bersin. Mazkur litsenziya shisha idishlar ishlab chiqarish uchun moʻljallangani inobatga olinib, ochiq savdolar oʻtkazmasdan, toʻgʻridan-toʻgʻri muzokaralar asosida berilsin. 12. Toshkent shahar hokimiyati, Oʻzbekiston Respublikasi Davlat aktivlarini boshqarish agentligi hamda Oʻzbekiston Respublikasi Transport vazirligi huzuridagi Avtomobil yoʻllari qoʻmitasi bilan birgalikda belgilangan tartibda: “Asl Oyna” MCHJ bilan Toshkent shahri, Sergeli tumani, Janubiy sanoat zonasida joylashgan, umumiy maydoni 10 gektardan ortiq boʻlgan “Sobiq monolit uylar qurish bazasi” mulkiy majmuasini, shuningdek, Toshkent shahri, Sergeli tumani, Janubiy sanoat zonasida joylashgan, umumiy maydoni 5,85 gektar boʻlgan “Toshvilyoʻlsanoat” unitar korxonasining binolari va inshootlarini ushbu qarorga ilovada nazarda tutilgan 2017 — 2021-yillar davomida umumiy qiymati 110 million AQSH dollari miqdoridagi investitsiya loyihalarini amalga oshirish va 500 ta yangi ish oʻrinlarini yaratish sharti bilan “nol” sotib olish qiymati boʻyicha oldi-sotdi shartnomasini tuzsin. Taʼsischilar tomonidan oʻz zimmalariga olgan investitsiyaviy va ijtimoiy majburiyatlarning tegishli ravishda bajarilishi ustidan nazoratni taʼminlanishini; Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi hamda Davlat arxitektura va qurilish qoʻmitasi bilan hamkorlikda, zarur hollarda, investitsiya loyihalarini amalga oshirish uchun qoʻshimcha yer uchastkalarini ajratib berishni taʼminlasin. 13. Oʻzbekiston Respublikasi “Oʻzstandart” agentligi, Sogʻliqni saqlash vazirligi, Iqtisodiyot vazirligi, “Oʻzvinosanoat-xolding” AJ, “Oʻzbekoziqovqatxolding” XK manfaatdor vazirliklar va idoralar bilan hamkorlikda ikki oy ichida oziq-ovqat mahsulotlari xavfsizligi darajasini oshirish boʻyicha xalqaro talablar va jahon tajribasini oʻrganib chiqsinlar hamda shu asosda shisha idishlar ishlab chiqarish boʻyicha yangi ishlab chiqarish quvvatlarini ishga tushirishni inobatga olgan holda qayta ishlatiladigan shisha idishlardan foydalanishni bosqichma-bosqich bekor qilish yuzasidan takliflar tayyorlasinlar va Vazirlar Mahkamasiga kiritsin. 14. Oʻzbekiston Respublikasi “Oʻzstandart” agentligi, Iqtisodiyot vazirligi, Moliya vazirligi, Davlat soliq qoʻmitasi, Davlat bojxona qoʻmitasi manfaatdor vazirlik va idoralar bilan birgalikda ikki oy muddatda: ishlab chiqarilayotgan va sotilayotgan mahsulotlarni hisobga olishning yagona tizimini taʼminlovchi tovarlarni identifikatsiyalash tizimining xalqaro tajribasini oʻrgansin; oʻrganish natijalari boʻyicha, shu jumladan, mexanizmlar, muddatlar, tovarlar toifalari, sotiladigan mahsulotlarning barcha turlari uchun ushbu tizimni aprobatsiyadan oʻtkazish va bosqichma-bosqich joriy etishni nazarda tutuvchi tovarlarni identifikatsiyalashning zamonaviy tizimini joriy etish boʻyicha takliflar tayyorlasin va Vazirlar Mahkamasiga kiritsin. 15. Oʻzbekiston Respublikasi Tashqi ishlar vazirligi investitsiya loyihalari tashabbuskorlarining buyurtmanomalari boʻyicha investitsiya loyihalarini amalga oshirishda qatnashuvchi xorijiy mutaxassislarga kirish vizalari konsullik va boshqa yigʻimlar undirilmasdan belgilangan tartibda rasmiylashtirilishini taʼminlasin. 16. Oʻzbekiston Respublikasi Ichki ishlar vazirligi loyiha tashabbuskorlarining buyurtmanomalari boʻyicha investitsiya loyihalarini amalga oshirishda qatnashuvchi xorijiy mutaxassislarga davlat boji toʻlamasdan koʻp martalik vizalar rasmiylashtirilishi, berilishi va muddati uzaytirilishini, shuningdek, ularning yashash joyida vaqtincha roʻyxatdan oʻtkazilishi va vaqtincha roʻyxatdan oʻtkazish muddati uzaytirilishini belgilangan tartibda taʼminlasin. 17. Oʻzbekiston Respublikasi Bandlik va mehnat munosabatlari vazirligi loyiha tashabbuskorlarining buyurtmanomalari boʻyicha investitsiya loyihalarini amalga oshirish uchun yuqori malakali xorijiy mutaxassislarni (Oʻzbekiston Respublikasi fuqarolari orasida mavjud boʻlmagan) respublikaga jalb etishga ruxsatnomalar berilishini (muddati uzaytirilishini), shuningdek, koʻrsatib oʻtilgan xorijiy fuqarolarga Oʻzbekiston Respublikasi hududida mehnat faoliyati bilan shugʻullanish huquqini beruvchi tasdiqnomalar berilishini (muddati uzaytirilishini) taʼminlasin. 18. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin.